MEGTÖRTÉNT ESEMÉNYEK ALAPJÁN
1951 Manchester, Anglia
Rám figyel?
Jó!
Ha nem hallgat figyelmesen,
lemaradhat dolgokról. Fontos dolgokról.
Nem tartok szünetet.
Nem ismétlem meg magam, és maga sem szakíthat félbe.
Azt hiszi, hogy mivel maga ül ott, én pedig itt,
maga irányítja az eseményeket.
Nagyon téved.
Én irányítok.
Mivel tudomásom van olyan dolgokról, amikről magának fogalma sincs.
Manchesteri Rendőrség, kérem, tartsa!
Az ablakot betörték. A házat feldúlták.
Küldjenek egy nyomozót!
MI6 FŐHADISZÁLLÁS Szeretném, ha állást foglalna.
Figyelmesen hallgasson, és ne döntsön, míg be nem fejeztem.
Ha ezt nem vállalja fel, kérem, hagyja el a szobát.
Szabad!
De ha úgy dönt, marad, ne feledje: a maga döntése volt.
Ami ezután történik, nem az én felelősségem.
Hanem a magáé.
Alan Turingot kirabolták.
Nagyon figyeljen!
Mi a helyzet?
Turing, Alan.
Professzor a King's-en.
Betörésnek tűnik.
Mi hiányzik?
Semmi. Nem vittek el semmit.
Mit csinál Manchesterben?
Valami gépen dolgozik.
A Fizikai Intézetnek.
Kérdeztem, de nem túl közlékeny.
Turing professzor?
Nock nyomozó, Manchesteri Rendőrség.
Staehl őrmester azt mondja, tegnap éjjel betörtek önhöz.
Turing professzor?
Lépjenek hátrébb, és ne lélegezzenek mélyeket!
- Mélyet? - Hígítatlan cián.
Egy gyűszűnyi mennyiség is megölheti önöket.
Kiábrándító...
Parancsol?
Valamivel többre számítottam.
Staehl őrmester, csak nekem van az az érzésem, hogy sértegetnek minket?
Múlt éjszaka betörtek önhöz.
A szomszédja, Mr. Springborn jelentette a gyanús zajokat.
Szerinte elég nagy volt a csinnadratta.
Azt állítja, nem vittek el semmit. Ez furcsa...
Mi lenne, ha elmondaná mi történt, mi meg előkerítenénk a tettest?
Uraim!
Szerintem akkor sem tudnák előkeríteni a tettest,
ha ide sétálna és felpofozná magukat.
Most nem igazán holmi fakabátokra van szükségem,
mintsem egy kiváló takarítónőre.
Tehát hacsak nincs egy kötény a kocsijukban, azt javasolnám,
írják meg a jelentésüket, engem meg hagyjanak békén.
Ahogy óhajtja, Turing professzor.
Sok sikert a ciánjához!
Adok magának egy fontot, ha nála kiállhatatlanabb fickót mutat nekem.
- Kicsit erőltetettnek tűnt, nem? - Nem értem, mire céloz.
Hát, ha nem akarja, hogy zsaruk kutassanak a holmijában,
ennél világosabban nem adhatná tudtukra.
- Mondja, hogy magának ez nem gyanús! - Szerintem ez nem gyanús.
Egy rejtélyes professzor, aki nem vallja be, hogy valamit elloptak tőle?
Szerintem Alan Turingnak takargatnivalója van.
KÓDJÁTSZMA
Háborút hirdettünk!
800 000 gyereket evakuáltak!
Német bombázók jönnek!
Itt a friss újság!
Egyenesen a nyomdából!
Háborút hirdettünk! 800 000 gyereket evakuáltak!
Hamarosan német bombázók támadnak!
Ma reggel a berlini brit nagykövet
átadott a német kormánynak egy memorandumot,
amiben az áll, ha 11:00-ig nem méltatnak válaszra,
akkor hadiállapot áll fenn nemzeteink közt.
Közölnöm kell önökkel, eleddig semmilyen nyilatkozatot nem kaptunk.
És ennélfogva országunk háborúban áll
Németországgal.
Legtöbbünk életében második alkalommal
ezennel
hadban állunk.
Keressük a békés megoldás lehetőségeit.
Az iratait kérem!
Mit keres maga itt?
Az a hölgy azt mondta, várjak.
Az irodámban?
Azt nem közölte, hogy szolgálja ki magát egy teával, míg várakozik?
Nem. Nem mondta.
Felteszem, akkor azt sem árulta el önnek, mi is az a vicc.
El kellett volna neki?
Kicsoda maga?
Alan Turing.
Áh, Turing!
A matematikus.
Helyes.
- Kitalálhattam volna. - De nem tette.
Ott áll azon a papíron feketén-fehéren.
King's College, Cambridge.
Itt azt írják, maga a matematika tanszék csodagyereke.
Nem feltétlenül értenék egyet ezzel, Mr...
- Hány éves, Mr. Turing? - 27.
És hány évesen kezdte tanulmányait Cambridge-ben?
- 24. - És milyen idős volt,
amikor publikálta ezt a cikket, aminek jóformán a címét sem értem?
- 23. - És úgy véli,
mindezek nem bizonyítják csodagyerek mivoltát?
Newton 22 évesen fedezte fel a binomiális tételt.
Einstein négy, a világot megváltoztató értekezést írt 26 éves koráig.
Amennyire meg tudom mondani, én...
Kevéssé mérhetem magam hozzájuk.
- Egek, komolyan mondja! - Jobban értékelné, ha elviccelném?
Szerintem nem tudja maga, hogyan kell azt.
Nem tűnik igazságosnak, hogy ez legyen az alkalmazásom feltétele, Mr...
Denniston parancsnok, Királyi Tengerészet.
Jól van, Mr. Turing, árulja el.
Miért akar Őfelsége kormányának dolgozni?
Egyáltalán nem akarok.
Maga is amolyan pacifista?
Én... Agnosztikusan állok az erőszakhoz.
De tisztában van vele,
hogy Londontól 600 mérföldre van ez a gonosz, Hitler nevű fickó,
aki zsarnoksága alá hajtaná Európát?
A politika nem a szakterületem.
Valóban?
Azt hiszem, most döntötte meg
a brit katonai történelem legrövidebb állásinterjújának rekordját.
Anyám szerint néha elég idegesítő vagyok ahhoz képest,
hogy a világ legjobb matematikusai közé tartozom.
A világ?
Ó, igen.
Tudja maga, hány embert tanácsoltam el ettől a programtól?
- Nem. - Bizony hogy nem,
mivel ez egy szigorúan titkos program!
De mivel barátok vagyunk, elárulom,
hogy a múlt héten utasítottam el nagy nemzetünk egyik legjobb nyelvészét.
Jobban beszél németül, mint Bertolt Brecht.
Én nem beszélek németül.
Tessék?
Én nem...
beszélek németül.
És hogy a fenébe szándékozik dekódolni a németek kommunikációját,
ha - ne adj Isten -, nem beszél németül?
Egészen kiváló vagyok keresztrejtvényekben.
- Margaret! - A német kód csak egy rejtvény.
Egy játék, mint bármely más játék.
- Margaret, merre van? - Nagyon jó vagyok a játékokban.
Mármint a rejtvényekben.
Ez pedig a világ legbonyolultabb fejtörője.
Margaret!
Az Isten szerelmére!
Ez csak valami vicc lehet!
Attól tartok, azokat nem tudom, micsodák, Denniston parancsnok.
Kellemes utat vissza Cambridge-be, professzor!
Enigma.
Szólított?
Mert erről szól.
Bletchley szigorúan titkos programja.
Próbálják feltörni a németek Enigma gépét.
És ezt miből gondolja?
Az a történelem legnagyszerűbb titkosító szerkezete,
és a németek minden főbb kommunikációjuknál használják.
Ha a szövetségesek feltörnék az Enigmát, nos...
A háború rendkívüli módon lerövidülne.
Hát persze, hogy ezen fáradozik.
Egyúttal eddig semmire sem jutott vele.
Különben nem egyetemekről szedné össze a kódfejtőit.
Nagyobb szüksége van rám, mint nekem magára.
Szeretek feladatokat megoldani, parancsnok.
És az Enigma a világ legbonyolultabb feladata.
Az Enigma nem bonyolult, hanem lehetetlen.
Az amerikaiak, az oroszok, a franciák...
A németek! Mindenki úgy gondolja, az Enigma feltörhetetlen.
Jó!
Teszek egy próbát, és akkor kiderül. Rendben?
Bemutatom az Enigmát!
Minden meglepetésszerű támadás,
minden titkos konvoj,
és az óceán minden rohadt tengeralatt- járójának részletei belekerülnek ebbe.
És halandzsa jön ki belőle.
Gyönyörű!
Ez maga a halál csalárd keze.
A szolgálatot teljesítő nők ezrével fogják el az üzeneteket,
de a Haditengerészet drága fiatal hölgyei számára mind értelmetlen.
Csak akkor nyer újra értelmet, ha visszatáplálják az Enigmába.
De hisz' van Enigma gépünk!
Igen, a Lengyel Hírszerzés kicsempészett egyet Berlinből.
Akkor mi a gond?
Írják bele az elfogott üzeneteket az Enigmába, és máris...
Nem ilyen egyszerű! Igaz?
Ha van egy Enigmánk, attól még nem tudjuk dekódolni az üzeneteket.
Nagyon jó, Mr. Turing!
Az üzenetek dekódolásához tudni kell a gép beállításait.
Amit a németek minden nap pontban éjfélkor megváltoztatnak.
Általában reggel hat óra tájt fogjuk el az első üzeneteket,
tehát 18 órájuk van naponta, hogy megfejtsék a kódot,
mielőtt megváltozik, aztán kezdhetik elölről.
Öt forgótárcsa.
Tíz dugaszoló aljzat.
- Az... - Egy millió... - Ezer millió...
Nem, mindjárt mondom!
- Milliószor millió. - Milliós nagyságrend, nyilván.
Több mint 150 millió millió millió lehetséges beállítás.
Nagyon jó!
159.
Ha pontosan akarja tudni. 1-5-9 és utána 18 nulla.
Ennyi lehetőség.
Minden egyes nap.
Uraim, bemutatom Hugh Alexandert.
- Magam választottam az egység élére. - Nem maga...?
Mr. Alexander nyerte a Brit Nemzeti Sakk Bajnokságot.
Kétszer.
Köreinkben nem csak maga jó a játékokban, Turing.
Akkor együtt kell dolgoznunk?
Jobb szeretnék saját irodát.
Önök egy csapat, és akként is dolgoznak.
Nem szeretek munka közben magyarázkodni,
és félő, hogy ezek az emberek csak lelassítanának.
Ha nem tud csapatban játszani, akkor nem is fogjuk pályára engedni.
Ő Stewart Menzies, az MI6-tól.
A katonai hírszerzésnek csak öt részlege van.
Nincs olyan, hogy MI6.
Pontosan. Ezt szeretem hallani!
Mr. Turing, tudja, hány angol katona vesztette életét az Enigma miatt?
Nem, nem tudom.
Három...
mióta beszédbe elegyedtem önnel.
Ó, nézzék, egy újabb!
Remélem, nem volt családos ember.
A háborúban, melyről Denniston parancsnok beszél, vesztésre állunk.
Törjék fel a kódot, akkor talán lesz esélyünk.
Hagyjuk magukra a gyermekeket az új játékukkal?
Jól van, uraim...
Játsszunk!
Maga a játék egyszerű volt.
Minden német üzenet, minden váratlan roham, minden bombázás,
minden tengeralattjáró-támadás...
Mind ott hullámzott körülöttünk a levegőben.
Rádiójelek, melyeket...
Nos, bármely amatőr rádiós iskolás elfoghatott.
A trükk az volt, hogy titkosítottak voltak.
159 millió millió millió lehetséges Enigma beállítás volt.
Nekünk csak végig kellett próbálni őket.
De ha tíz ember percenként egy beállítást ellenőrzött volna
a nap 24 órájában, heti hét napon át,
maga szerint hány napig tartott volna, míg az összes beállítást ellenőrzik?
Nem napokba telt volna. Évekbe.
Jó reggelt!
Húsz millió évbe.
Hogy megelőzhessünk egy közelgő támadást,
20 millió évnyi beállítást kellett volna ellenőriznünk
20 perc alatt.
Éhen halok!
Ebéd?
Ó, egek! Miért rajong minden nő ezekért az apró kalapokért?
A fiúkkal ebédelni megyünk.
Alan?
Igen?
Mondom, ebédelni megyünk.
Alan?
Igen?
- Hallasz? - Igen.
Azt mondtam, ebédelni megyünk...
Ez kezd kicsit repetitívvé válni.
- Micsoda? - Azt kérdeztem,
jönnél-e velünk ebédelni?
Nem, nem ezt kérdezted.
Azt mondtad, ebédelni mentek.
Megbántottalak valamivel?
Miből gondolod?
Eljössz velünk ebédelni?
- Mikor van ebédidő? - Jézusom, Alan!
Csak egy rohadt szendvics!
- Micsoda? - Az ebéd!
Ó, nem szeretem a szendvicset.
Hagyjuk!
Tudod, ahhoz, hogy valaki előadja az ingerlékeny zsenit,
nem árt, ha az illető zseni, Alan.
Mégis mi értünk el haladást az ügyben.
Valóban?
Igen, mi.
Számos német üzenetet visszafejtettünk
a betűeloszlás gyakoriságának analizálásával.
Napjában kétszer az álló óra is pontos.
Ez nem haladás, csak vakszerencse.
Én olyan gépet tervezek, ami feltör bármilyen üzenetet,
bármely nap, és azonnal.
Ki éhes?
Menjünk.
Én éhes vagyok.
Mi van?
Peter kérdezte, ki éhes.
Hoznátok egy levest nekem?
Hogy érti, hogy titkosított?
Nem, tisztában vagyok a szó jelentésével.
Én arra vagyok kíváncsi, egy matematikaprofesszor
katonai aktája miért van titkosítva?
Igen, oda fogok menni!
Elnézést, szeretnék betekinteni néhány dokumentumba.
Bizonyos Mr. Turing szolgálati anyagába.
Alan.
A Külügyminisztérium küldött.
Ez elfogadhatatlan!
Ha beszélni akar az ön elleni panaszról, ajánlom, hogy kérjen időpontot.
Alexan...
Panasz?
Nem, nem. Hugh Alexander elutasította
az általam tervezett géphez igényelt alkatrészek és felszerelés beszerzését.
A kódfejtő kollégái nem hajlandóak önnel együtt dolgozni,
és hivatalos panaszt nyújtottak be.
Egy régi lengyel kódológép adta az ötletet.
De ez sokkal fejlettebb lesz.
Ha nem reagál a panaszra, felveszem a kapcsolatot a Belügyminisztériummal.
Azokat az asztalomra tegyék!
A reakcióm, hogy mind idióták!
Rúgja ki őket, a bérükből pedig finanszírozza a gépemet!
Csupán 100 000 fontra van szükségem.
100 000...
Miért épít gépet?
Műszaki okai vannak. Úgysem értené.
Értékelném, ha megpróbálná!
Az Enigma egy...
rendkívül jól tervezett gép.
A mi gondunk, hogy emberekkel akarjuk legyőzetni.
Mi van, ha csak egy gép tud legyőzni egy másik gépet?
Ez nem volt túl műszaki...
Hugh Alexander az egysége vezetője. Ha ő nemet mondott, akkor nem.
Nekem erre nincs időm!
Nyert már maga háborút, Turing?
Én igen.
Tudja, hogyan kell?
Renddel, fegyelemmel, parancsnoki lánccal.
Már nem az egyetemen van!
Csak egy piciny fogaskerék egy hatalmas gépezetben!
És azt teszi, amire a parancsnoka utasítja.
Igen.
Ki a maga parancsnoka?
Winston Churchill, Downing Street 10, London, irányítószám: SW1.
Ha nem ért egyet a döntésemmel, vele vitassa meg.
Mr. Menzies!
Londonba megy épp?
Elképzelhető.
Elvinne egy levelet?
Már elnézést, de ugye viccel?
Churchill Alant nevezte ki vezetőnknek?
- Borzasztó ötlet. - Ne, ne, ne...
Tehát innentől én parancsolok nekik?
Nehezemre esik kimondani, de igen.
Pompás! Keith és Charles, ki vagytok rúgva.
- Tessék? - Mi van?
Középszerű nyelvészek vagytok, és kifejezetten rossz kódfejtők.
Alan, nem rúghatod ki Keith-et és Charlest!
- Épp most mondta, hogy de. - Én ilyet nem mondtam.
De Churchill igen.
Pokolra veled!
Hát, ez embertelen.
Még tőled is.
Népszerű volt az iskolában, igaz?
A probléma - természetesen -, a répával kezdődött.
A répa narancssárga.
A borsó viszont zöld.
Nem érintkezhetnek.
Tudja, miért szeretik az emberek az erőszakot?
Mert annyira...
jó érzés.
Az emberek az erőszakban örömüket lelik.
De ha elvesszük tőlük az örömöt,
a puszta tett...
érdektelenné válik.
Turing?
Ne már!
Mekkora beszari vagy!
Akkor ott rohadjon meg!
Természetesen ezt nem magamtól tanultam meg.
Volt segítségem.
Christopher segített.
Alan, jól vagy?
Nem az én hibám.
A répa összekeveredett a borsóval és...
Sajnálom.
Nem teszik ezt velem többé.
Egyre durvábbak.
Csak azért vernek meg, mert okosabb vagyok náluk.
Nem, azért vernek meg, mert más vagy.
Anyám szerint fura szerzet vagyok.
És igaza van.
De tudod, Alan,
néha akiket semmire sem tartanak képesnek
visznek véghez mások számára elképzelhetetlen tetteket.
És most mit csináljunk?
Kevesen vagyunk.
Akkor szerzünk még embereket.
És azt miként tervezed?
HA TÍZ PERC ALATT MEGOLDJA A REJTVÉNYT, KIVÁLÓ ÁLLÁSLEHETŐSÉGET KÍNÁLUNK ÖNNEK
Alan Turing vagyok, Stewart Menzies-hez jöttem.
Mehet, uram!
Szóval kik ők?
Mindenfélék.
Tanárok, mérnökök, egy rakás hallgató.
És maga szerint alkalmasak Bletchley-be, mert jók keresztrejtvény fejtésben?
Ők mondják, hogy jók benne, és most meggyőződhetünk róla, nemde?
Hogy segítsük önöket,
a jobb oldalukon elhelyeztünk egy jegyzettömböt.
Abba jegyzetelhetnek.
Uraim, hat perc áll rendelkezésükre a feladat megoldására, miután...
- Asszonyom, ide tilos bejönni. - Elnézést a késésért.
Defektet kapott a busz.
- Folytathatnám, kérem? Köszönöm! - Nem tartózkodhat itt, asszonyom!
De csak pár percet késtem!
A titkárnők felvétele az emeleten.
Ebben a teremben a jelöltek vannak.
Folytathatnám végre, kérem?
Én is jelölt vagyok.
Milyen beosztásra?
A levélben nem írtak konkrétumot.
- Titkárnőket az emeleten várnak. - Annyit írtak, hogy szigorúan titkos.
Mi folyik itt?
Megoldottam egy keresztrejtvényt az újságban,
és kaptam egy levelet,
melyben valamilyen rejtélyes állásfélét ajánlottak.
A nevem Joan Clarke.
Kisasszony, valóban egyedül oldotta meg a rejtvényt?
Miből gondolja, hogy nem vagyok képes rá?
- Nagyon jó vagyok... - Asszonyom,
- meg kell kérnem... - Clarke kisasszony,
a késést minden körülmények közt elfogadhatatlannak tartom.
Foglaljon helyet, hogy folytathassuk.
Köszönöm!
Mint már mondtam, hat perc áll rendelkezésükre,
hogy az önök előtt lévő feladatot megoldják.
Uraim és hölgyem, kezdhetik.
Hat perc.
Lehetséges egyáltalán?
Nem. Nekem nyolcig tartott.
Ez nem a keresztrejtvényről szól.
Inkább arról, találnak-e fogást egy megoldhatatlan problémán.
Egyben próbálják megoldani, vagy kisebb darabokra osztják...
Készen van?
Igen.
5 perc 34 másodperc.
Maga mondta, hogy hat perc alatt kell megoldani.
Gratulálok!
Örömmel üdvözlöm önöket Őfelsége szolgálatában.
Ha egy szót is mondanak bárkinek arról, amit mutatok maguknak,
akkor hazaárulásért kivégzik önöket.
Hazudnak a barátaiknak, a családjuknak, minden ismerősüknek arról,
mivel foglalkoznak valójában.
És mivel foglalkozunk valójában?
Feltörjük a feltörhetetlen náci kódot, és megnyerjük a háborút.
Mit olvasol?
A kriptográfiáról szól.
Mint a titkos üzenetek?
Nem titkos.
Ez benne a briliáns.
Ezeket az üzeneteket bárki láthatja, de senki nem érti meg őket,
hacsak nincs kulcsa hozzá.
Akkor ez miben különbözik a beszédtől?
- A beszédtől? - Amikor emberek beszélnek egymással,
sosem azt mondják, amit gondolnak.
Valami mást mondanak és elvárják, hogy megértsd, mire gondolnak.
Csak én sose értem.
Akkor ez miben más?
Alan, valami azt súgja, nagyon jó leszel ebben.
Jó éjt, Alan!
Jó éjt!
Óvatosabban!
Az nem játék!
Fura. Játéknak tűnik.
Egy piszok drága, 100 000 fontos játéknak.
Megjött az új talpnyalód.
Jack Good. Találkoztunk a...
Hol van Miss Clarke?
Elbűvölő, mi?
Ez nem a szokványos taposómalom.
Mint mondtam, ez egy rendkívüli fontosságú rádiógyár.
Bár inkább az sem. Mondhatni, a rádiógyárak között ez...
ez... ez egy kifejezetten...
Miért nem jelent meg Bletchley-ben?
Hálásan köszönöm a látogatását, Mr. Turing.
- Kellemes útja volt? - Szedje a cókmókját és menjünk!
Sajnálom, de nem fogadhatom el az ajánlatát.
Úgy gondoljuk, egy ilyen állás nem lenne helyénvaló.
Kiválóra vizsgázott matematikából.
De nem kaptam lehetőséget, hogy egyetemi hallgató legyek.
Bletchley-ben a helye!
Sajnálom, de az én helyzetemben nem engedhetem meg magamnak,
hogy az otthonomtól távol éljek, egy rádiógyárban, férfiak közt.
Az nem lenne...
ildomos.
Mi a jó életet jelent ez egyáltalán?!
Rengeteg fiatal irodista hölgy dolgozik nálunk,
asszisztensek, fordítók...
Együtt laknak, a városban.
Az helyénvalóbb környezet lenne önnek?
Tehát ezen hölgyek közt dolgoznék.
Igen.
Csodálatos teremtések mind! Még társadalmi eseményeket is szerveznek
a Szt. Martin Templomnál az utca végén!
Igen, az egész olyan...
Ildomos!
Egyelőre nincs megfelelő biztonsági besorolása,
ezért jelen esetben improvizálnunk kell.
Miért segít nekem?
Mert az egész világon most csak egyetlen dolog számít, megértette?
És az az Enigma feltörése!
De Mr. Turing...
Miért nekem segít?
Mert néha akiket semmire sem tartanak képesnek
visznek véghez mások számára elképzelhetetlen tetteket.
Uram!
- Ez mi? - Alan Turing titkosított katonai aktája.
- De ez üres! - Pontosan.
- Ez csak egy üres boríték! - Igen.
Akkor ezennel megoldotta az ügyet, igaz?
Alan Turing háborús aktái nemhogy titkosítottak, de nem is léteznek!
Valaki eltüntette őket.
Kitörölte. Elégette.
És az a személy tört be a házába és nem lopott el semmit?
Guy Burgess és Donald Maclean.
A kémek az újságból?
A szovjet kémek.
De előtte professzorok voltak, nem igaz?
Cambridge-ben lettek radikálisok, majd csatlakoztak a Kommunista Párthoz,
aztán a Külügyminisztériumhoz, végül információt
szivárogtattak Sztálinnak a háború alatt.
Ismerünk mi olyat, aki Cambridge-ben volt,
aztán valami zavaros és titkos ügyletbe keveredett a háború kitörésekor?
Maga szerint Alan Turing szovjet ügynök?
Szerintem...
Valami nagyon komoly dolog történik az orrunk előtt.
Maga nem akarja tudni, mi lehet az?
Isten hozta önöket, hölgyeim!
Kérem, kövessenek!
Sokan azt hiszik, a németekkel háborúztunk. Helytelen.
Az órával álltunk hadban.
Angliában ezrek haltak éhen.
Az amerikaiak minden héten 100 000 tonna élelmiszert küldtek,
a németek pedig áhított kenyerünket minden héten az óceán fenekére küldték.
Kudarcunkat minden egyes nap az éjféli óracsörgés jelezte.
Ez a hang kísérteni fogja nyugtalan álmunkat.
Tik...
tak...
tik.
Az istenit!
- Mi történt? - Éjfél van.
A mai munkánkat lehúzhatjuk a vécén.
De ne aggódj, van néhány óránk,
míg a mai üzenetek elkezdenek özönleni,
és mindent kezdhetünk elölről.
A semmiből.
Elegem van ebből!
Négy órát kábelezte a dugaszolóaljzat-mátrixot.
Tegnap három órát állítgatta a forgótárcsa pozíciókat!
- Ne menj be! - Nézd, John.
Ha eddig nem volt lehetetlen ez a meló,
- most már tuti az! - Hugh, ne!
Légy átkozott a haszontalan gépeddel együtt!
Az én gépemmel fogunk győzni.
Tényleg?
Ezzel a géppel?
Erről a rohadt gépről beszélsz?
- Hugh! Hugh! Hugh, ne! - Állj!
Te arrogáns kurafi!
Segíthettél volna!
Gyorsíthattunk volna, de nem!
Eressz!
Igaza van, Alan.
Ott kint...
Igazi katonák próbálnak megnyerni egy igazi háborút.
A bátyám élelmiszer-konvojokat őriz a Haditengerészetnél.
Az unokatestvéreim repülőőrjáratokat vezetnek.
Minden barátom teszi a dolgát,
miközben mi... A napunk végére...
Nem tettünk semmit.
Mindezt miattad.
A gépem...
működni fog.
Gyere, Peter.
Rendben.
Óvatosan!
Kicsit hangosabban! A főbérlőm még biztosan nem ébredt fel!
Elnézést!
Nézze!
Ennél többet nem tehetek! Tilos férfiakat fogadnom sötétedés után.
Szóval...
Mit hozott nekem?
Tessék.
Ez az.
A férfiak általában virággal próbálkoznak.
Ezek visszafejtett Enigma üzenetek a náci főparancsnokságról.
"0600 óra.
"Ma az idő tiszta.
"Este eső esett.
Heil Hitler."
Ezzel a létfontosságú információval nyilván megnyerjük a háborút.
Engem a kódolt és megfejtett üzenetek közti kapcsolat érdekel.
Találhatunk itt olyan nyomot, amit beépíthetünk Christopherbe?
Ki az a Christopher?
Ó, ő a gépem.
Elnevezte?
Nem tetszik a neve?
De.
De mindegy is.
Próbál univerzális gépet építeni?
- Olvastam a cikkét az egyetemen. - Máris tanítják?
Nem! Csak kíváncsi voltam.
Szóval...
Kitalált egy gépet, ami minden problémát meg tud oldani.
Nem csak egy dologra képes, hanem mindenre.
Nem csak programozható, de újraprogramozható.
Ez az ötlete áll Christopher hátterében?
Az emberi agy nagyon nagy számokkal is gyorsan dolgozik,
erre Hugh is képes, de én azt akarom, hogy Christopher okosabb legyen.
Hogy elvégezzen egy számítást,
majd meghatározza a következő lépést.
Mint egy élő ember.
Gondoljon bele!
Elektromos agy.
Egy digitális számítógép.
Digitális számítógép?
Mi történt?
Mi folyik itt?
Ne. Ne, ne! Ne nyúljon hozzá!
- Vissza! - Az az én asztalom!
Hála az égnek!
Nagyon reméltem, hogy jót kutatunk át!
Mit csinálnak? Mi folyik itt?
Kém rejtőzik a Bletchley Parkban.
Azt hiszik, egyikünk szovjet kettős ügynök, Alan.
Miért?
A fiúk ezt a Moszkvába tartó üzenetet kapták el.
Ismerős?
Ez Beale-kódolás.
Egy könyv vagy vers egy mondatával titkosítják vagy...
Ugye nem képzeli, hogy én írtam ezt?
A kettős ügynökök igazi rohadékok.
Elszigeteltek, magányosak.
Nem kötődnek barátokhoz vagy családhoz.
Arrogánsak.
Ismer ilyen embert?
Én...
Tudom, hogy nem kedvel, de attól még nem vagyok szovjet kém!
Semmi kirívót nem találtunk, uram.
Valóban?
Jól van.
Egyelőre a Belügyminisztérium megvédi, de előbb-utóbb hibázni fog.
Akkor nem nekem kell kirúgnom magát.
Fellógatják hazaárulásért.
Jó napot!
Hallottam, mi történt.
A 3-as barakkban a lányok csak erről beszélnek.
Van egy ötletem, amitől felvidul.
Mivel egyetlen betű sem kódolható magában,
ezért egy csomó beállítást kihagyhatunk már az elején.
Ez a csapata?
- Igen. - Köszönjünk nekik?
- Ne. - Helló!
Mondtam, hogy ne!
- Alan. - Hugh, helló.
- Nem tudtam, hogy iszol. - Igazából nem is.
Csak a habot kortyolgatja.
- Beavathatom egy apró titokba, Miss...? - Clarke.
- Miss Clarke. - Kérem!
A hab az én kedvencem is.
Az lenne?
Iszik velünk egyet?
Egy perc és megyek!
Miss Clarke.
Kedveli magát.
- Igen. - Maga...
Rábírta, hogy kedvelje.
Igen.
Miért?
Mert férfimunkát végző nő vagyok,
és nem engedhetem meg magamnak, hogy seggfej legyek.
Alan...
Nem számit, milyen okos, az Enigma mindig okosabb lesz.
Ha meg akarja oldani a rejtvényét, minden segítségre szüksége lesz,
és senki nem fog segíteni, ha nem kedvelik magát.
- Mik ezek? - Almák.
- Na ne! - De, tényleg azok.
Nos, Miss Clarke... Joan azt...
Azt mondta,
figyelmes lenne tőlem, ha hoznék nektek valamit.
Úgyhogy hoztam, és...
Köszönjük!
Szeretem az almát.
Üdvözlöm Miss Clarke-ot!
Van két férfi az erdőben, és... Összefutnak egy medvével.
Az egyik térdre rogy és imádkozni kezd.
A másik elkezdi bekötni a cipőjét.
Az egyik azt mondja a másiknak: "Mit művelsz, drága barátom?
Nem futhatsz le egy medvét!"
Erre a második azt mondja: "Nem is kell.
Elég, ha téged megelőzlek."
Christopherrel leszek, ha valaki keresne.
Ha feltételezzük, hogy kettő gyöke racionális szám,
akkor a kettő négyzetgyöke felírható A és B hányadosaként,
ahol A és B egész szám, és a B nem nulla.
Mr. Turing, üzeneteket küldözget?
Nem, uram.
Csak Turing képes zagyvaságot üzengetni!
Jól van, uraim!
A szünetben se feledjék el az algebrát!
Kellemes ünnepeket, és utána az irracionális számokkal folytatjuk.
KÉT HOSSZÚ HÉT MÚLVA TALÁLKOZUNK, LEGKEDVESEBB BARÁTOM
De az Euler-tétellel ezt azonnal megkaphatod.
Tessék. Ezt nézzétek meg!
Ha keresztbe vezeted a kábeleket a dugaszolótáblán,
akkor a forgótárcsák 500-szor gyorsabbak lesznek.
Ez...
Igazából nem is annyira borzasztó ötlet.
Szerintem Alan így mond köszönetet.
Az az én szendvicsem!
Te nem szereted a szendvicset.
Ideges vagy?
És most mi lesz?
Megtalálja a napi Enigma beállítást.
Mikor?
A német hadsereg Európa-szerte győzelmet aratott,
Lengyelországtól Szerbiáig, Litvániától Dániáig, Norvégiától Franciaországig.
Náci zászló leng több mint két tucat európai fővárosban.
Hadjárataik egyre bőszebbek, míg a szabad Európa felmorzsolódik.
Még mindig üzemel.
- Jó reggelt, uram! - Jó reggelt, Margaret!
A kerekek csak forognak.
A forgótárcsák pörögnek.
Vég nélkül.
Látható eredmény nélkül?
Igen.
Turing.
- Turing, nyissa ki ezt a rohadt ajtót! - Nem!
Nem!
Nyissa ki, vagy betörjük!
Nem engedhetem be! Nem avatkozhatnak bele!
Rúgja be!
Kapcsolja ki!
Ne! Kérem, ne! Kérem!
Kérem! Kérem!
Ne!
Ne! Ne!
Úgy tűnik, a nagy és drága gépe mégsem működik.
De igen.
Csodás!
Tehát feltörte az Enigmát?
Egyelőre...
Még dolgozik rajta!
Ő a kollégám a Belügyminisztériumtól.
Tudja, 100 000 font rengeteg pénz,
szeretné látni, mire ment el.
Maguk sosem lesznek képesek felmérni a fontosságát annak, amit itt alkottam!
Fejtett már vissza német üzenetet?
Akár csak egyet?
Fel tud mutatni bármilyen eredményt?
A támogatása elfogyott, a türelmünk pedig lejárt.
Ezért kitörő örömmel mondom ki végre ezeket a szavakat.
Alan Turing, ki van rúgva.
Kérem, kísérjék ki Mr. Turingot.
Ne!
Parancsol?
Ha Alant kirúgja...
Akkor engem is ki kell rúgnia.
Mi a fenét hord itt össze?
Higgye el, senki nem mondaná ezt nálam kevésbé szívesen, de...
Igaza van.
Alannek igaza van.
A gépe működik, és valószínűleg ez a legjobb esélyünk.
Ezt fel nem foghatom!
Ha kirúgja őket,
akkor engem is rúgjon ki!
És engem is!
Mi vagyunk Anglia legjobb kódfejtő elméi.
Mindannyiunkat ki akar rúgni?
Parancsnok, legalább egy kis időt adjon még!
Hat hónap, és ha a géppel nem érünk el eredményt,
akkor visszatérünk a régi módszerhez. Mit szól hozzá?
Egy hónap.
És utána - Isten engem úgy segéljen -, mindannyian eltakarodnak.
Engedjék el!
Köszönöm!
Szívesen.
Ó, és Alan, a géped...
Ajánlom, hogy működjön!
Hugh.
Esküszöm...
Nem vagyok kém!
Az ég szerelmére, hát persze, hogy nem vagy kém!
Tessék?
Denniston ide adta az üzenetet, és mi történt?
Feltörtem.
"Kérjetek és adatik néktek; keressetek és találtok." Máté 7:7.
Ez volt a kulcs.
Túl egyszerű lenne neked.
Kár, hogy Denniston nem értett egyet.
Szabad!
Uram, szerintem megcsíptük Turingot.
Tegnap este követtem egy kocsmába, ahol találkozott egy fickóval.
Borítékot cseréltek.
Követtem a másik ürgét, behoztam és jól megráztam.
Buzeráns. Bevallotta.
Tessék?
A fickó bevallotta. Arnold Murray.
A kocsma körül őgyeleg. Férfiak fizetnek neki azért.
Turing az egyik kuncsaftja.
Aztán Mr. Murray-nek az a briliáns ötlete támadt,
hogy egy barátjával kirabolja Turing házát.
Ezt rejtegeti Turing!
Buzeráns, de nem kém.
- Nem! - Mi a gond?
- Fajtalankodással vádolhatunk meg egy egyetemi professzort. - Nem, ez...
Ez iszonyat badarság!
Turing valami fontosra készül...
Bűntényt követett el, megszegte a törvényt!
És egy fickóval! Jézus Úristen, ez undorító!
Én nem ezügyben nyomoztam!
Hozzák be!
Várjon!
Hadd hallgassam ki én.
Kérem, adjon vele fél órát, cserébe egy hónapig
az összes alja ügyet kivizsgálom, amit csak rám bíz.
Jó! És most szerezzenek letartóztatási parancsot Alan Turing ellen!
Alan?
Christopher egyszerűen nem elég gyors.
- Beszélnünk kell! - Még a diagonális kötéssel sem
- ellenőrzi olyan gyorsan a beállításokat, mint kéne. - Elmegyek!
Hiszen most jöttél!
Nem.
Bletchley-ből.
Mi?
A szüleim miatt.
25 vagyok, hajadon, egyedül élek, otthon akarnak tudni.
Ez nevetséges!
Ilyenek a szüleim.
Nem mehetsz el. Nem hagyom!
"Hiányzol majd." Egy átlagember ezt mondja ilyen helyzetben.
Nem érdekelnek az átlagemberek!
Mégis mit tegyek, Alan?
Nem mondhatok le...
- a szüleimről! - Itt lehetőséget kapsz,
hogy valami értelmeset kezdj az életeddel!
És úgy végezzem mint te? Inkább nem.
Sajnálom, hogy magányos vagy!
De az Enigma nem ment meg.
Ezt meg tudod fejteni, te finnyás nárcista?
Vagy betápláljam a drágalátos Christopheredbe, hogy segítsen?
Ne haragudj.
Azt akarom... Azt akarom, hogy maradj, mert kedvellek.
Szeretek beszélgetni veled.
Én is veled, Alan.
És ha nem lennél egyedül?
Ha lenne egy férjed?
Találtál valakit nekem?
Igen!
Hugh?
Hugh rendkívül vonzó, el kell ismernem,
de nem hinném, hogy az a házasuló fajta.
Nem Hugh-ra gondoltam.
Vagy Peter!
Peter olyan csendes.
Édes Istenkém!
De lenne értelme!
Te most megkértél?
Hát, ez a logikus lépés...
Ez nevetséges!
Azok a szüleid!
Ezt... Nem akarom elhinni!
Joan...
A középső neved Caroline vagy Catherine?
- Elizabeth. - Joan Elizabeth...
Clarke...
Hozzám jössz feleségül?
Ez gyönyörű!
Tudom, hogy nem szokványos, de...
- ki szereti a szokványosat? - Ő két kézre fogta,
és felnézett rám a szép őzike szemével, és így szól:
"Most ezt vegyem a számba?".
Mire én: "Persze. Tudod, olyan franciásan."
Erre rácuppant, köréfonta az ajkait,
és elkezdte dúdolni a rohadt Marseillaise-t!
Gyere táncolni!
Nem, nem! Te akkor táncolsz a vőlegényeddel, amikor csak akarsz!
De most, e pillanatban...
Én jövök!
Mi a baj?
Mi van, ha...
Ha én nem akarok...
Úgy lenni Joannel?
Mert homoszexuális vagy?
Gyanítottam.
És el kellene mondanom neki, hogy...
Férfiakkal volt viszonyom?
Tudod, az én...
bevallottan szűkös tapasztalatom alapján a nők hajlamosak megsértődni,
ha véletlenül homoszexuális férfihoz mennek feleségül.
Szerintem az állna érdekedben, hogy ne terjeszd ezt az információt.
Törődöm vele, komolyan. De...
De nem tudom, képes vagyok-e... Színlelni.
Nem mondhatod el senkinek, Alan.
Ez törvénytelen.
És Denniston csak az alkalmat lesi, hogy félreállítson.
Tudom.
Titokban kell tartanod.
Gyerünk, most te jössz!
Oké!
SZERETLEK
Teát?
Köszönöm, nem kérek.
Mr. Turing, elárulhatok önnek egy titkot?
Abban van tapasztalatom.
Segíteni jöttem.
Azt látom!
A gépek tudnak gondolkodni?
Ó, csak nem olvasta valamelyik publikációmat?
Miből gondolja?
Mivel egy rendőrőrsön ülök,
azzal vádolnak, egy fiatal férfit arra kértem, hogy markolássza a péniszemet,
maga meg azt kérdezi, tudnak-e gondolkodni a gépek.
És? Tudnak?
Tudnak valaha a gépek emberként gondolkodni?
Legtöbben azt mondják, nem.
Maga nem tartozik közéjük.
A gond igazából az, hogy hülyén teszi fel a kérdést.
Igen?
Természetesen a gépek...
nem úgy gondolkodnak mint az emberek.
A gépek különböznek... az embertől.
Ebből kifolyólag másként is gondolkodnak.
Az érdekes kérdés az, hogy ha valami...
másként gondolkodik mint ön, az azt jelenti-e, hogy nem gondolkodik?
Az emberek közt megengedett az efféle megkülönböztetés.
Maga szereti az epret, én utálok korcsolyázni,
maga sír a szomorú filmeken, én allergiás vagyok a pollenre.
Mi értelme a különböző ízléseknek, a különböző... preferenciáknak,
hacsak nem az, hogy az agyunk másként működik,
hogy másként gondolkodunk?
És ha ezt elmondhatjuk egymásról,
miért ne mondhatnánk egy olyan agyra,
mely rézből, vezetékekből, acélból áll?
Erről szól...
A maga nagy tanulmánya?
Minek is hívta?
"Színlelés-játék."
Értem... Erről van szó?
Szeretne játszani?
Játszani?
Ez egy játék.
Egyfajta teszt.
Hogy eldönthessük, valami...
gép vagy emberi lény-e.
Hogyan játsszák?
Van egy bíró és egy alany, és...
A bíró kérdéseket tesz fel, és az alany válaszai alapján
eldönti, hogy kivel beszél...
Hogy mivel beszél...
Csak kérdeznie kell tőlem.
Mit csinált a háború alatt?
Egy rádiógyárban dolgoztam.
Mit csinált valójában a háború alatt?
Rám figyel?
Az istenit!
Kifutunk az időből. A hónapból.
Akkor ennyi volt, igaz?
A gond az, nem számít, mennyire fejlesztjük,
a gép sosem lesz képes időben feldolgozni
159 millió millió millió variációt.
Baromi reménytelen.
Keresi ő... Csak...
Csak nem tudja, mit keres.
Ha tudnánk, mi áll az üzenetekben...
Ha tudnánk, mi áll az üzenetekben, akkor nem kéne feltörnünk őket!
Kicsoda Alan barátja?
Hugh. Igazi himpellér.
Vagyis nekem való?
- Bemutathatlak. - Ne!
Ide fog jönni.
- Biztos? - Igen.
15 perce rámosolyogtam, és azóta felé se néztem.
Ki az Joannel?
Helen. Vele dolgozik.
Nagyon csinos.
Azt akarja, hogy oda üljek.
Mi? Ezt honnan a fenéből szeded?
Nemrég rám mosolygott, de azóta nem nézett ide.
És megvagy!
Miért van az, hogy amíg facér voltam,
ezt unalmasnak találtam, de most, hogy eljegyeztek, fenemód izgalmasnak tűnik?
Bingo. Benne van!
Alan, mutass be neki.
Mi? Miért én?
Mert egy barátnő eljegyzésénél semmi nem bír rá jobban egy nőt,
hogy olyat tegyen a vőlegény jóképű cimborájával, amit később megbán.
Menjünk!
Ki fogad velem, hogy Alan elszarja az egészet?
Senki.
- Alan Turingnak van egy elmélete! - Több is.
Szerinte jogos a férfiak és nők egymás melletti munkáját tiltó szabály,
mert az effajta közelség óhatatlanul románcba torkollik.
Mi? Dehogy mondtam ilyet!
Mindazonáltal...
Én nem értek vele egyet.
- Nem? - Egyáltalán.
Mert ha én dolgoznék naphosszat egy nő mellett,
elismerném képességeit és intellektusát anélkül, hogy ágyba cipelném.
Elnézést, találkoztunk már?
Nem emlékszem. Tegyük fel, hogy nem.
Helen Stewart. Hugh Alexander.
Kivel ért egyet?
- Alannel vagy jómagammal? - Természetesen Alannel.
E-ez nagyon hízelgő, de nem hinném, hogy...
Badarság.
Minden nap egy férfi mellett dolgozom, és elkerülhetetlenül kissé belé estem.
Ki az az ember? Szétrúgom a seggét!
Ne aggódjon, a kapcsolatunk plátói.
Még nem is találkoztunk. Német az illető.
Most már meg is akarom ölni!
Hogy érted, hogy egy német mellett dolgozol?
Mindegyikünk egy adott német rádiótorony üzeneteit fogja.
Ezért van egy távírótársunk, aki a túloldalon pötyögi az üzeneteket.
Mindenki kicsit másként gépel,
ezért idővel megismerjük a másik ritmusát.
Ez furcsamód bensőséges.
Mintha jól ismerném.
Kár, hogy van barátnője,
de ezért nem értek egyet önnel, Mr. Alexander.
Mert szerelmes vagyok egy munkatársamba, akivel még csak nem is találkoztam.
Engedje meg, hogy meghívjam egy italra, és elmagyarázom, miben téved.
Legyen!
Kitűnő!
Kösz!
Még egy korsóval! És tartanak kökény gint?
Ha ezen merengsz, elárulom: így néz ki a flörtölés!
Helen!
Alan...
Igen, Alan?
Miből gondolod, hogy a német távírónak barátnője van?
- Butaság, felejtsd el! - Nem, nem! Áruld el!
Mert mindegyik üzenete ugyanazzal az öt betűvel kezdődik: C-I-L-L-Y.
Ezért gondolom, hogy Cillynek hívhatják a szerelmét.
Ez lehetetlen!
A németek utasításba kapják, hogy minden üzenet elején
öt tetszőleges betűt használjanak.
Ő nem tartja magát ehhez.
A szerelem furcsa dolgokra veszi rá az embert.
Ez esetben a szerelem elveszítette Németországnak az egész rohadt háborút!
Gyerünk, Peter.
Elnézést!
Alan! Alan!
- Hé, hé, hé! - Alan!
Hugh Alexander. John Cairncross.
Peter francos Hilton!
Alan?
Mi...
Mi van, ha Christophernek
nem kell végigzongoráznia az összes beállítást?
Ha csak olyanokat kerestetünk vele, amik biztosan szerepelnek az üzenetben?
- Ismétlődő, megjósolható szavakat! - Pontosan!
Ez jó lesz!
"0600 óra. Ma az idő tiszta.
Este eső esett. Heil Hitler."
Ez lesz az!
Pontosan!
Minden reggel hatkor időjárás jelentést küldenek.
Tehát három szó biztosan lesz minden hatórás üzenetben:
- "idő", nyilván, és... - Heil francos Hitler!
Heil francos Hitler!
Ez a ma reggeli hatórás üzenet!
Hugh, a jobb oldali betűkerekeket állítsd...
Tudom! Tudom! "Idő" és "Hitler"!
Peter, John, futtassatok át feszültséget ezeken a betűkön
- a hátsó sorkódolón! - Vagyis kössük hurokba?
Igen. Joan, mi volt a ma reggeli üzenet?
- L... - L...
H...
- H... - W...
W...
- A... - A...
- Q. - Q.
Kész.
Gyerünk! Gyerünk, Christopher!
Atya ég!
Mi történt?
- Működött? - Alan!
Alan! Alan!
Kérek másik üzenetet!
Amit legutoljára fogtak!
Köszönöm.
O... T...
- Mehet? - Igen.
- M... - M...
- Y... - Y...
- M... S... - M... S...
- A... I... - A... I...
- C... - C...
- T... - T...
- R... - R...
- I... - I...
- S... O... - S... O...
- A... - A...
- Y... R... I... - Y... R...
I.
"KMS Jaguar ist auf punkt...
"tartson az északi szélesség 53 fok 24 percre,
és 1 fokra nyugatra."
Heil Hitler.
Úgy látszik, elég egy németet ismerni, hogy feltörjük az Enigmát.
Ez az!
- M... - M...
- A... - A...
- Y... - Y...
- I... - I...
- T... - T...
- R... - R...
- O... - O... T...
- T... A... - A...
- H... - H...
- Q... - Q...
- U... - U...
- R. - R.
Istenem! Megcsináltad!
Keresztrejtvénnyel győzted le a nácizmust!
A világon csak öt ember ismeri az Atlanti-óceáni flotta helyzetét.
- És mind ebben a szobában van. - Édes jó Istenem!
Szerintem az ő kezében sincs ekkora hatalom,
- mint a miénkben. - Nem!
Támadás készül egy angol utasszállító-konvoj ellen.
Pont itt!
Igazad van! Azok a tengeralattjárók 20-30 percnyire vannak!
Civilek.
Több száz! Megmenthetjük őket!
Hívom Denniston irodáját, riadóztassa az admiralitást!
Szerinted van elég idő megmenteni őket?
Elképzelhető, ha...
Denniston parancsnok irodáját! Sürgős!
- Ne! - Mi a fenét csinálsz?
Nem hívhatod Dennistont.
Nem szólhatsz neki a támadásról!
Miről beszélsz?
Tíz perc alatt odaérne a légitámogatás!
Hagyjuk a tengeralattjáróknak elsüllyeszteni a konvojt.
Nagy nap volt ez, talán...
- Nincs erre idő! - Ne!
Hugh! Hugh! Hagyd abba!
Fejezd be, Hugh!
John, percek múlva támadnak!
Jól vagyok, semmi baj.
Jól vagyok.
Tudod, miért szeretik az emberek az erőszakot, Hugh?
Mert jó érzés.
Néha nem tehetjük azt, amit jónak érzünk.
Azt kell tennünk, ami logikus.
És mi logikus?
Úgy a legnehezebb hazudni valakinek, ha számít a hazugságra.
Ó, Istenem!
Mi van?
Ha valaki számít a hazugságra, nem egyszerű hazudni neki.
A francba, Alannek igaza van!
Miben?
Mit hisznek majd a németek, ha elpusztítjuk a tengeralattjáróikat?
Semmit! Halottak lesznek!
Ne!
Nem lehet igazad!
Ha a konvoj hirtelen irányt változtat,
és feltűnik egy raj légibombázó,
csodálatos módon éppen azokon a koordinátákon,
mit fognak a németek gondolni?
A németek tudni fogják, hogy feltörtük az Enigmát.
Délre beszüntetik a rádiókommunikációt,
- a hét végére pedig megváltoztatják az Enigma felépítését. - Igen.
Két évnyi munka.
Minden eredményünk semmivé lenne.
500 civil utazik abban a konvojban.
Nők...
Gyerekek.
Hagyjuk meghalni őket?
Nem egy utasszállító konvoj megmentése a feladatunk, hanem megnyerni a háborút.
A munkánk az Enigma feltörése volt!
Azt megtettük!
Most jön a nehezebb része.
- Titokban tartani. - Carlisle.
Mi?
Ez a konvoj épp...
A Carlisle nevű hajó is a konvoj része.
Nem figyelmeztethetünk mindenkit.
Rendben, nem fogunk.
Csak ezt az egyet.
Peter, mi ütött beléd?
A testvérem...
Ő is a Carlisle-on van.
Tüzérségi zászlós.
Én...
Nagyon sajnálom.
Mit képzelsz, ki vagy te?!
A testvéremről van szó!
A bátyám, és csak perceink vannak, hogy megakadályozzuk a lemészárlását!
Nem lehet.
Igaza van.
Alan.
Joan.
Hugh.
John.
Könyörgök!
A németek nem fognak gyanút, ha csak egy támadást akadályozunk meg!
Senki nem tudja meg. Kérlek titeket...
Barátotokként!
Kérlek.
Annyira sajnálom.
Nem vagy Isten, Alan! Nem döntheted el, ki éljen vagy haljon meg!
De eldönthetjük.
Miért?
Mert más nem képes rá.
Miért mondja ezt el nekem?
Segítenie kell titokban tartani...
az admiralitás, a hadsereg és a légierő elől.
Senki nem tudhatja meg, hogy feltörtük az Enigmát.
Még Denniston sem.
Aki épp most akarja kirúgni magát.
Azt megakadályozhatja.
Közben kifejlesztünk egy rendszert, ami ellátja információval;
mely támadást akadályozzuk meg, és melyiket ne.
Statisztikai analízissel.
A minimálisan szükséges beavatkozások számát,
melyekkel megnyerhetjük a háborút,
de a legtöbb beavatkozásét, ami a németekben még nem kelt gyanút.
És mindezt a statisztikára bízza?
- Matematikára? - Így van.
Az MI6 pedig kitalálja a hazugságokat, amiket mindenkinek terjeszthetünk.
Hiteles alternatív forrásokra lesz szüksége
minden felhasznált információmorzsához.
Álhírre, ami megmagyarázza, hogy kerültek birtokunkba az információk,
és amiknek semmi köze az Enigmához.
Ezeket kiszivárogtatja a németeknek.
Majd vissza a saját katonaságunkhoz.
Fenntartani egy hazugságokból álló összeesküvést
a kormányzat legmagasabb köreiben.
Testhezálló feladat!
Alan, ritkán van okom ezt mondani,
de maga azzá az emberré vált, akivé reméltem, hogy válni fog.
A kódneve "Ultra" lett.
A világtörténelem legnagyobb katonai hírszerző egységévé vált.
Mintha lehallgattuk volna Himmler telefonját.
I - E - O...
A diszkréció elsőrendű szempont lett,
és valamely okból kifolyólag... Megbíztak bennem.
Peter... Megvan a 630-as üzenet dekód...
Beale-kódolás. Egy könyv vagy vers egy mondatával titkosítják.
"Kérjetek és adatik néktek; keressetek és találtok." Máté 7:7.
Ez volt a kulcs.
Peter előbb-utóbb megbékél.
Jack!
Magunkra hagynál pár percre, kérlek?
A szovjetek és mi, egy oldalon állunk.
Amit teszek, azzal segítek Angliának.
El kell mondanom Dennistonnak.
Nem. Nem kell.
Mert ha elmondod neki a titkomat,
én elmondom a tiédet.
Tudod te, mit tesznek a homoszexuálisokkal?
Többé nem leszel képes dolgozni, nem leszel képes tanítani.
A drágalátos géped...
Kétlem, hogy viszontlátnád.
Halló! Beszélhetnék...
Stewart Menzies-szel, kérem? Sürgős ügyben.
Türelmét kérem!
Halló! Menzies.
Adhatok titoktartási tanácsot?
A legegyszerűbb, ha nem is szerez róluk tudomást.
Vajon felnyitották a leveleimet? Lehallgatták a telefonomat?
Követtek a sétáimon?
Tudja...
Sosem jöttem rá.
Joan?
Mi a...
Hol van Joan?
Katonai börtönben.
Mit tett vele?
Feltört Enigma üzenetek. Egy rakással találtam az éjjeliszekrényen.
Azokat vagy egy éve adtam neki, amikor a kapcsolatot kerestük köztük!
Hiszek önnek!
Denniston egy szovjet kém után kutat.
A 8-as barakkban keresi.
Tudom, ki a kém.
Nem Joan. Hanem...
Cairncross.
Megfejtettem a Beale-kódot. A Biblia volt.
Istenem, bár kém lenne!
Maga sokkal jobb benne mint ő!
Tudta, hogy ő az?
Hogy a fenébe ne tudtam volna?
Tudtam, mielőtt Bletchley-be került.
Mit gondol, miért helyeztettem oda?
De hisz' van Enigma gépünk!
Igen, a Lengyel Hírszerzés...
Maga küldött szovjet ügynököt a Bletchley Parkba?
Nagyon hasznos, ha azt szivárogtatunk ki Sztálinnak, amit csak akarunk.
Churchill átkozottul paranoiás.
Nem akart megosztani egy csepp információt sem a szovjetekkel.
Olyat sem, ami segítette volna őket a németek ellen.
Olyan...
Sok a titok!
Cairncross persze nem tudta, hogy tudjuk.
Nem egy fényes elme.
Ezért kell a segítsége.
Tudnom kell, mit szivárogtathatok ki Johnon keresztül a szovjeteknek,
azon túl pedig a briteknek.
Én nem vagyok kém!
Csak egy matematikus!
Sok kémet ismerek, Alan.
Magának több titka van mint legtöbbjüknek.
Ígérje meg, hogy elengedi Joant!
Joan a piacra ment.
Egy órán belül megjön. Hazudtam.
Viszont ezeket megtartom.
Ha valaki megtalálja, a börtön miatt kell legkevésbé aggódnia.
Ó, Alan...
Micsoda gyönyörűséges háborút fogunk együtt megvívni!
El kell hagynod Bletchley-t!
- Mi? - Menzies. Nem bízom benne.
- Nem vagy biztonságban! - Gondolod, hogy máshol biztonságosabb?
El kell tűnnöd. Messzire kell menned innen.
Alan, mi történt?
Nem járhatunk tovább jegyben.
Vissza kell menned a szüleidhez, ők majd találnak neked férjet valahol.
Mi ütött beléd?
Valamit el kell mondanom.
Én...
Homoszexuális vagyok.
Értem.
Férfiakat kedvelek, Joan...
Nem nőket.
- És aztán? - Most mondtam!
És aztán?
Mindig is gyanítottam.
De nem vagyunk olyanok mint a többi ember.
A magunk módján szeretjük egymást,
és olyan életünk lehet együtt, amilyet akarunk.
Nem te leszel a legjobb férj...
És ünnepélyesen fogadom,
nem áll szándékomban tökéletes feleségnek lenni.
Nem sütögetem a bárányt, míg haza nem találsz az irodából.
Dolgozni fogok!
Te is dolgozol.
És ott lesz nekünk egymás társasága.
Ott lesz nekünk a másik elméje.
Nekem jobbnak tűnik a legtöbb házasságnál.
Mert törődöm veled.
És te is törődsz velem.
És jobban megértjük egymást... Jobban mint mások valaha is.
Én nem.
- Mit nem? - Nem törődöm veled.
Sosem érdekeltél.
Csak az Enigma feltöréséhez kellettél.
Az sikerült, úgyhogy... Mehetsz Isten hírével.
Nem megyek sehová!
Sok időt elvett az életemből, hogy azon aggódtam, mit gondolsz rólam,
vagy a szüleim mit gondolnak,
vagy a fiúk a 8-as barakkban, vagy a lányok a 3-asban!
És tudod mit? Befejeztem!
Ez életem legfontosabb munkája,
és senki nem állhat az utamba!
Legkevésbé te!
Tudod, igazuk volt.
Peternek, Hugh-nak, Johnnak.
Tényleg szörnyeteg vagy.
A háború még két hosszú,
magányos évig elhúzódott.
És mi minden nap felvéstük véráztatta egyenleteinket.
Minden nap eldöntöttük, ki éljen, ki haljon meg.
Minden nap...
Győzelemre segítettük a szövetségeseket, de senki nem tudta.
Sztálingrád.
Az Ardennek.
A normandiai partraszállás.
Ezek a győzelmek nem születtek volna meg az információink nélkül.
És az emberek...
Civilizációk közti hősi küzdelemként beszéltek a háborúról.
Szabadság az elnyomással szemben, demokrácia a nácizmus ellen.
Milliós seregek vére áztatta a földeket,
hajóflották süllyedtek az óceánok mélyére,
repülők ontották gyomrukból bombáikat, míg elhomályosították a Napot is.
De számunkra a háború nem ilyen volt.
Mi nem voltunk mások...
Csak féltucat rejtvénykedvelő egy apró faluban Anglia déli csücskében.
Ez...
az önök győzelme!
A szabadság ügyének győzelme minden országban!
Komoly, mégis dicsőséges óra ez.
Bár Franklin D. Roosevelt megérhette volna.
Isten voltam?
Nem. Mert...
Nem Isten nyerte meg a háborút.
Mi voltunk.
És most mi lesz?
Gondolom, húzunk vissza az egyetemre?
Igen, nagyjából. De egyvalamit még meg kell tenniük,
- mielőtt kormányuknak tett szolgálataik véget érnek. - Mit?
Égessenek el mindent.
- Elégetni? Miért? - Az elején közöltem önökkel,
hogy ez egy titkos program. Azt hitték, viccelünk?
- De a háborúnak vége! - Ennek a háborúnak igen.
De lesz majd másik.
És tudjuk, hogyan törjük fel a kódot, amit mindenki feltörhetetlennek hisz.
Pontosan.
Tépjék szét. Gyújtsák fel.
Söpörjék szét a hamvakat.
Maguk soha nem is találkoztak.
Egyikük sem hallotta soha az Enigma szót.
Kellemes hazautat!
Örvendjenek! Kis szerencsével
soha életükben nem kell többé találkozniuk velem vagy a többiekkel!
Ez hihetetlen!
És most, nyomozó, bíráljon el!
Árulja el nekem...
Mi vagyok?
Netán...
Egy gép?
Vagy élő személy?
Háborús hős vagyok?
Esetleg bűnöző?
Nem tudom megítélni.
Akkor bizony...
Egyáltalán nincs segítségemre.
Szabad!
Hívatott, uram?
Turing. Üljön le.
Valami baj van?
Ön és Christopher Morcom közel kerültek egymáshoz.
Ezt nem mondanám.
A matematika tanáruk szerint gyakorlatilag elválaszthatatlanok.
Mi vagyunk a legjobb tanulók.
Nemrég üzenetküldözgetésen kapta magukat.
Kriptográfia, hogy elüssük az időt. Az óra túl egyszerű volt.
A barátjával matematikai problémákat oldanak meg matekórán,
mert a matekóra túl unalmas?
Ő nem a barátom.
Én azt hallottam, az egyedüli barátja.
Ki mondta?
Valami nyugtalanította Morcomot.
Miért hívatott?
Christopher meghalt.
Ezt nem értem.
Az édesanyja ma reggel üzente meg.
Az ünnepeket együtt töltötte a család.
Ezt nem értem.
Gümőkórban szenvedett, mint azt bizonnyal megosztotta önnel.
Tehát nem érhette váratlanul, de...
Mindenesetre fogadja részvétemet.
Maga téved!
Nem mondta el magának?
Már régóta betegeskedett.
Tudta, mi vár rá hamarost.
De arcizma sem rezdült.
Jó fiú volt.
- Jól van, Turing? - Igen. Persze.
Mint mondtam, nem ismertem eléggé.
Áh! Értem.
Rendben van.
Elmehetek, igazgató úr?
Gratulálok, uram!
FAJTALANKODÁSÉRT ÍTÉLTÉK EL A CAMBRIDGE-I PROFESSZORT
Elnézést.
Eljöhettem volna!
Tanúskodhattam volna!
És mit mondtál volna? Hogy...
Nem vagyok homoszexuális?
Alan... Ez komoly dolog.
Börtönbe is kerülhetsz!
A francba!
Remegnek a kezeid!
Dehogyis.
Alan.
A gyógyszer miatt.
Gyógyszer?
A bíró választás elé állított.
Vagy két év börtön, vagy a hormonterápia.
Istenem!
Édes Istenem!
Igen, ez történt.
Kémiai kasztrálás.
Hogy meggyógyítsák a...
homoszexuális elhajlásomat.
Persze, hogy ezt választottam.
Mármint... Nem tudnék...
Dolgozni a börtönben...
Jól van.
Most beszélek az orvosoddal.
- Aztán az ügyvédeiddel. - Semmi bajom.
- Hadd segítsek! - Nincs rá szükségem, köszönöm.
Alan, nem kell egyedül végigcsinálnod.
Nem vagyok egyedül.
Sosem voltam.
Christopher olyan okos lett!
Ha nem folytatom a kezelést, akkor...
Akkor elveszik tőlem.
Ne...
Ne hagyd, hogy elvegyék tőlem! Ne hagyd!
Ne engedd, hogy egyedül maradjak!
Nem akarok egyedül lenni!
- Nem akarok egyedül lenni! - Jól van. Nyugodj meg!
Jól van.
Semmi baj. Gyere, ülj le.
Minden rendben.
Gyere, ülj ide!
Semmi baj.
Hát, ez...
Ez a gyűrű sokkal szebb, mint amit tőlem kaptál.
Igen. Jocknak hívják.
A katonaságnál szolgál, ha hiszed, ha nem.
Együtt dolgozunk.
Miért nem fejtünk keresztrejtvényt?
Öt perc alatt megvan!
Neked inkább hat.
Tessék.
Talán később.
Hogyne!
Megtaláltad a számításodat, igaz?
Munka, férj.
Átlagos élet.
Egy átlagos ember nem lett volna erre képes.
Tudod, ma reggel...
vonattal keresztülmentem egy városon, ami nem létezne,
ha te nem vagy.
Jegyet vettem egy embertől,
aki halott lenne, ha te nem vagy.
Tanulmányoztam a munkámat,
egy olyan tudományos témakört,
mely csak miattad létezik.
Ha most azt kívánod, bár átlagos lehetnél...
Bizton állíthatom neked, én nem kívánom.
A világ végtelenül jobb hely lett,
pontosan azért, mert nem vagy átlagos.
Tényleg így gondolod?
Azt gondolom,
néha akiket semmire sem tartanak képesnek
visznek véghez mások számára elképzelhetetlen tetteket.
Egy évvel az állam által felajánlott hormonkezelés után
Alan Turing 1954. június 7-én önkezével vetett véget életének.
41 éves volt.
1885 és 1967 között hozzávetőleg 49 000 homoszexuális férfit
ítéltek el az angol törvények értelmében fajtalankodásért.
2013-ban II. Erzsébet királynő posztumusz királyi kegyelemben
részesítette Turingot, ezzel elismerve példátlan eredményeit.
Történészek véleménye szerint az Enigma feltörése
két évvel rövidítette le a háborút és több mint 14 millió életet mentett meg.
Államtitokként kezelték több mint 50 évig.
Turing munkássága kutatók generációit inspirálta a "Turing-gépek" keresésében.
Ezeket ma számítógépeknek nevezzük.
Magyar szöveg: Falatka falatka2003@gmail.com